ISANDA LAUAS
Tere tulemast saatesse!
Seekordne külaline räägib huvitavatest asjadest.
Tere tulemast Rauno Taskinen! - Tänan kutsumast!
Sa oled elanud oma elu Savo südames Kuopios.
Muidugi oled ka mujal Soomes käinud,
aga enamasti oled elanud ikka Kuopios.
Sündisin Kuopios.
Viimased 20 aastat teenisin sõjaväelasena.
Ma olin Karjala lennuüksuses valveteenistuse juht.
Sellest ametist jäin pensionile.
Kuidas su elu kujunes nende 30 aastaga,
kui sa sõjaväes olid?
Milline see oli töö vaatevinklist ja milline tsiviilelu vaatevinklist?
Proovin teha lühikese analüüsi,
et sõjaväelane täitis kõrgema võimu käske.
Me võistlesime pidevalt väärtuste positsioonide, palkade
ja lisatööülesannete keskel.
Märkasin, et tasapisi hakkas kartus mu elus võimust võtma.
Kartus on halb asi, mis röövib jõu ja väe.
Jah. Kui sõjaväes oled kogu aeg esil, paneb see kartma ja tekitab pingeid.
Kuni paanikareaktsioonideni. See polnud hea.
Usun, et armee ohvitserkonnas on need asjad laiemalt levinud.
Teatud määral on sellel ka oma mõju.
Eriti praegustel aegadel, kus peab kulusid kokku hoidma
ja muutma samas tegevust efektiivsemaks.
Jah.
Pikkamööda juhtis see mind selleni,
et hakkasin probleeme alkoholiga lahendama.
Alkohol hakkas mu üle valitsema.
Aga mitte sellisel moel, et pere lõhki läks vms?
Ei. Ma tegin oma tööd hästi.
Tegin pikki töövahetusi ja seejärel oli palju vaba aega.
Palju vaba aega polnud mulle hea.
See aeg kestis seni,
kuni 5 aastat tagasi oli su elus pöördepunkt.
Jah.
Ma räägingi nüüd otse sellest.
Läksin õhtul magama ja hommikul ärkasin usklikuna.
Mul oli tookord selline otsingute aeg.
Olin erinevate religioonide kohta väga palju lugenud.
Olin lugenud kvantfüüsikast, maailma kõikväelisusest,
Stephen Hawkinsi raamatut "Einstein ja superteooria"
ja muudki veel.
Ja augustis 2011 hakkasin lugema Piiblit.
- Kui olid lugenud neid asju ja hakkasid siis Piiblit lugema,
siis mida sa enda jaoks avastasid?
Enne seda ööd oli mul mõte,
et iga religiooni kaudu saab tulla sama Jumala juurde.
Sama kõrgeima väe juurde.
Ja et Piibel on ka üks sellistest religioonidest.
Olin otsija ja püüdsin mõistusega ratsionaalselt ära mõistatada,
kuidas kõik see maailm on alguse saanud?
Läksin magama ja öösel kell 2:25 (ma vaatasin kella),
kuulsin selgelt: "Rauno, tõuse üles ja pane telekas mängima!"
Mõtlesin, et näen und.
Jäin uuesti magama.
Aga ma kuulsin uuesti ja veel selgemini üleskutset:
"Tõuse üles ja pane telekas mängima!"
Istusin voodil ja mõtlesin, kas mitte mu naine seda ei öelnud,
kuid tema magas.
Ja siis tuli see õhutus kolmandat korda.
Siis taipasin, et keegi räägib just mulle.
Läksin elutuppa ja panin teleka mängima.
Olin tol ajal nn. "spordihull"
ja mul oli telekas üle 30 kanali.
Ma pole kindel, kas olin vaadanud TV7't või mitte,
kuid telekas läks mängima just TV7 kanalil.
Sel hetkel, kui ma teleka lahti tegin, oli telekas Kalevi Lehtinen.
Taipasin, et käib salvestatud saade,
kuna olin paar nädalat varem kuulnud uudist
Kalevi Lehtineni surma kohta.
See uudis puudutas mind ja ma mõtlesin,
et kui üldse keegi, siis see mees läheb küll taevasse.
Kui ma teleka mängima panin, ütles Kalevi Lehtinen just sel hetkel:
"Sina, kes sa tahad anda oma elu Jeesusele,
palun tule siia ette! Su eest palvetatakse.
Sina, kallis televaataja, võid teha sama oma kodus!"
See kestis ehk 10 sekundit.
Mu elust tulid esile erinevad asjad - kartus, alkohol, kõik pahad asjad.
See vilksas minust filmina mööda.
Siis taipasin, et kuulsin Jumala häält.
Mind äratati selleks hetkeks üles.
Ajasin käed laiali ja ütlesin:
"Jeesus, kui ma sellisena kõlban, siis võta mind vastu!"
Ma kõlbasin.
Mu sisse tuli suur rahu.
Mingi hetk olin teadmatuses, et mis õieti juhtus?
Sain aru, et olen endine sõjaväelane.
Mida ma tegin?
Mul olid käed sedamoodi - ma alistusin.
Ma andsin end sel hetkel täielikult Jeesusele.
See oli pöördeline hetk nii sel ööl kui su edasises elus.
See oli väga imeline hetk.
Kalevi Lehtinen jätkas veel sellel teenistusel
ja ütles: "Sa oled nüüd usklik!"
Ta ütles seda kõigile,
aga mulle tundus, et ta räägib ainult mulle seal TV's.
"Nüüd sa oled usklik.
Et sa püsiksid usus, siis palveta iga päev!
Loe Piiblit! Otsi usklike inimeste seltsi!"
Nii ma hakkasingi Piiblit lugema.
See oli ka mulle julgustuseks seda lugu kuulda,
et TV7 tõi su ellu suure muutuse.
See kõik oli muidugi Jumala poolt juhitud
ja me oleme vaid Tema kaastöölised,
aga on rõõm tõdeda, et see töö on kandnud vilja.
Usun, et ma pole TV7 puhul ainus, kes on usklikuks saanud.
Jumala Sõna kõnetab.
Enam mul pole 30 kanalit.
Ma vaatan TV7't ja mu naine samuti.
Jumal kasutab oma riigi meediat.
Ta räägib ja mõjutab Püha Vaimu kaudu.
Ma tänan ja kiidan selle eest,
et TV7'ga võib teenida Soome rahvast.
Nende 5 aastaga peale seda muutust, on su elus toimunud väga palju asju.
Sa pole enam mitte ainult Soomes, vaid ka mujal maailmas.
Vaatame veel natuke seda 5 aasta tagust aega,
kui see su elus juhtus.
See otsimise periood oli põnev.
Ma õppisin massööriks.
Kui mõelda piibellikult,
siis võidsin inimesi õliga pealaest jalatallani.
Massööri ametis kuulsin inimesi üldiselt rääkimas
rasketest ja halbadest asjadest.
3 nädalat enne mu ärkamist rääkis üks inimene selliseid asju,
et ma mõtlesin, et see ei saa olla tõsi.
Käies kunagi pühapäevakoolis, oli mul õpetajaks Simo Järvinen,
kes tegeles minu ja mu vennaga, käies meil koju järgi.
Me käisime lastelaagrites jms. Need olid väga toredad ajad.
Ma küsisin kliendilt,
kas võin tema eest palvetada Jeesuse nimel?
Ma vaid ütlesin niimoodi.
Läks 2 nädalat mööda ja see inimene helistas mulle ja ütles,
et nüüd on ta elu muutunud.
Tal ega ta õel pole enam mingit ahistust.
Olime palunud koos kolme inimese eest -
tema enda eest, ta õe eest, kes oli kuskil
ja ta pojapoja eest, kes oli vangist vabaks saanud,
olles tarvitanud alkoholi ja narkootikume
ja põhjustanudki neile seda valu.
Pojapoeg vaid imestas, et kes küll juhib tema elu,
kuna alkohol polnud talle enam maitsev
ja ma ütlesin: "Täna vaid Jeesust!"
Mul oli lapseusk sellesse.
See oli öö, mille järel sa teadsid, kes oli nende muutuste taga.
See oli Jeesus Kristus.
Su elu muutused jätkusid.
Sa jätkasid massöörina,
puutudes aina rohkem kokku nendega kelle eest palvetada.
Piibel hakkas mulle avanema. Mu ees jooksis otse Johannese 14:6,
kus Jeesus ütleb: "Mina olen tee, tõde ja elu.
Mitte keegi ei pääse Isa juurde muidu, kui minu kaudu."
Selles peituvad kõik teooriad, kvantfüüsika ja religioonid,
selles on peidus igavese elu sõnad -
"Mina olen tee tõde ja elu.
Keegi ei pääse Isa juurde muidu, kui ainult minu kaudu."
Mina leidsin tõe.
See on sind julgesti edasi viinud.
Sa oled jutlustanud ja kõnelenud eri kohtades Soomes.
Kas tahad ka sellest midagi rääkida?
Selle öise asja järel oli mul tunne, et ma sain puurist välja.
Olin varem mõelnud, et kui ma hakkaksin usklikuks,
siis ma ei või teha seda, teist ja kolmandat.
Peale seda pole mul seda kartust olnud.
Kui on mingi kõneaeg või muu asi, siis ma tahaks ise esile tulla.
Tahaksin ise midagi öelda.
Mul on tahe jagada evangeeliumi.
Ehk siis sa näed, kui palju Jeesus võiks aidata,
kui sa suudaksid seda paljudele jagada.
Ja sul on ka tahe aidata. - Jah.
Võib mõelda veel seda,
et kuna olen ise kogenud kartusi, ahistust ja alkoholismi,
siis suudan olla selle inimese nahas ja saada aru tema vaevast.
Võin olla talle lähedal ja tuua talle Jumala Sõna. See aitab.
Teil on Kuopios üsna värske kogudus, kus sa ise ka oled liige.
Jah.
Peale usuletulekut ja enne kogudusega liitumist
lugesin ma Piiblit.
Sealt tõusis üles kirjakoht Apostlite teod 2:38
Apostel Peetrus täitus Püha Vaimuga.
Jeesus oli üles tõusnud.
Peetrus ütles seal,
et ta jutlustab evangeeliumi ristilöödud Jeesusest.
Teda kuulama tulnud inimesed, kes seal kohal olid,
tundsid pistet südames - mida nad peavad tegema?
Peetrus ütles: "Parandage meelt! Pöörduge ära,
laske endid ristida Jeesuse nimel pattude andeksandmiseks
ja te saate Püha Vaimu annid!"
Püha Vaimu annid. Mul tuli janu nende järele.
Ma liitusin Tugikoha kogudusega. See oli põnev asi.
Ma ise ei mõelnud seda nii, et ma lähen ja liitun selle kogudusega.
Arvasin, et see ei sobi sõjaväelasele.
Hiljem märkasin, et see on Tugikoha nimeline kogudus.
Märkasin, et selles koguduses peetakse õpetusi ja varustatakse.
Sain sinna usu põhikursusele, kuhu ka mu naine kaasa tuli.
Ristimise teema oli mulle väga tähtis.
Käisingi kõigepealt ristimisel. Tahtsin ja janunesin selle järele.
Sain tuttavaks ühe rahvasaadikust veteraniga -
Marja Liisa Tykkyläga.
Ta on evangelist.
Rääkisin talle omas vaevast ja Marja Liisa saatis mind ristimisele,
nii et sain ristitud talvises järves.
- See oli väga külm siis? Oli.
Kuidas on Jumal sind peale neid aegu juhtinud?
Räägiksin natuke usu põhikursusest.
Naine tuli ristimisele kaasa.
Meil oli seal õpetajaks Riitta Launonen.
Ta oli väga hea õpetaja. Ta julgustas ja rääkis Pühast Vaimust.
See oli esimene koht, kus ma kuulsin õpetust Pühast Vaimust.
Riitta ütles: "Igaüks, kes januneb, see saab."
See sõna on tõsi.
Igaüks, kes januneb, see saab Püha Vaimu.
Janunemine on see,
et me peame janunema Püha Vaimu järele.
Peame janunema ka Jumala Sõna ja selle väe järele.
Jah. Jumala Sõnast voolab Püha Vaimu vägi.
Tahaksin rääkida sellest, kuidas mina Püha Vaimuga täitusin.
Umbes pool aastat peale usuletulekut
olime usu põhikursusel Tugikoha koguduses
ja ma olin saanud õpetust Püha Vaimu kohta.
Ja siis Issand äratas mind kodus samal moel kui esimene kordki.
Kuulsin: "Rauno, tõuse üles ja hakka palvetama!"
Mõtlesin taas, kas mu naine ütles seda?
Aga tema magas.
Siis mõistsin,
et Püha Vaim ütles mulle: "Hakka palvetama!"
Tahtsin minna elutuppa, kus olin ka teinud oma usuotsuse,
kuid kui üles tõusin, ütles Püha Vaim mulle: "Põlvita!"
Siis ma põlvitasin voodi peale ja küsisin: "Mida ma palvetan?"
Kuulsin, kuidas Ta ütles: "Täna ja kiida Jeesust!"
Olin siis põlvedel ja ütlesin: "Tänu Jeesus!"
Ja siis ma ootasin.
Ma ei palvetanud üldse kiiresti. Ma palvetasin vaikselt: "Tänu Jeesus!"
Kui ütlesin seda teist korda, ootasin. Kolmandat korda: "Tänu Jeesus!"
Iga kord oli sõna "Jeesus" lõpus.
Nagu aeg oleks seisma jäänud. Ei oska kirjeldada seda imelist hetke.
Siis nägin, et ka naine ärkas üles.
Ta ütles: "Rauno, sa räägid keeltes." Siis kuulsin, et ma räägingi keeltes.
Ma täitusin Püha Vaimuga ja sain selle märgi,
millest Jumala Sõna tunnistab ja mida tõotab.
See oli su jaoks rõõmupäev?
See oli suur päev.
Enne seda saadet rääkisime, et sinust hoovab suurt tänulikkust,
rõõmsameelsust ja pühaduse väge.
Sa tahaksid teha palju rohkem, kui aeg võimaldaks.
Kuid ma tänan Jeesust selle eest.
Sa viitasid välismaal käikudele.
TV7-s on saade "Ärkamise läbimurre".
Seal on pastor Hermes Valko.
Ta oli kord Kuopios ja mina seda ei teadnud.
Aga me vaatsime naisega tema saateid,
sest need reisid, millest ta rääkis, tundusid nii huvitavad olevat.
Ta rääkis ka imedest.
Me ei teadnud, et Hermes Valko on parajasti Kuopios,
nii et läksime lihtsalt teenistusele.
Olin hakanud samal ajal lugema inglise keeles,
kuna olin kogenud sellekohast õhutust.
Teenistusel olles nägime korraga: "Oo, Hermes Valko ongi siin!"
Ja kuigi tal oli ka tõlk kaasas,
sain kõigest inglise keelest aru, mida ta rääkis ja jutlustas
ja see ei tundunud üldse raskena.
Ta rääkis ka, et kel on tahe,
siis see võib end peale teenistust
Filipiinidele misjonireisile minekuks üles anda.
Põmm! See tahe tuli mu südamesse.
Anne istus mu kõrval ja ma küsisin:
"Anne, kas ma võin peale teenistust selle pastori juurde minna?"
Anne ütles: "Mine aga!"
Kuu aega hiljem leidsin end Filipiinidelt Manilast liiklussaginast.
Mind võeti sellesse gruppi vastu.
Mis seal toimus?
Kõige suuremad asjad, millest tahan rääkida, on see,
et kui seal kuulutati evangeeliumi, siis inimesed jooksid ette.
Kui küsiti: "Kes tahab anda oma elu Jeesusele?"
siis nad ründasid otse: "Mina tahan!"
Nad jooksid suure kambaga ette ja võtsid Jeesuse vastu.
Minu ülesanne sel misjonil oli tunnistada Jeesusest
ja ma olin ka palvetajate seas.
Kui evangeeliumi kuulutati,
siis eestpalvetajad hakkasid tegutsema.
Inimeste ette tekkis palvejärjekord.
Me panime käed inimeste peale ja Püha Vaim puudutas neid.
Jumal puudutas võimsalt.
Me nägime tervenemisi. Mitmed olid pikali maas.
Nad olid sel hetkel Taevas.
Kui toimus tervenemine, siis nad tulid ette
ja kohe näitasid, mis nendega juhtus.
Seal valitses usu õhkkond.
Kas oli ka nii, et kui su ees oli pikk järjekord,
siis sa vahel mõtlesid, kuidas küll selle keskel ellu jääda?
Jah. Eriti juhtus see Uruguais. Olin seal teisel misjonil.
See oli põnev olukord.
Olin kogenud Püha Vaimu lähedust ka Filipiinidel.
Kogesin Püha Vaimu juhtimist oma elus.
Siis aga tabas mind uskmatuse hetk -
ma ausalt mõtlesin, et mida ma seal teen?
Ma kuulsin sama häält, mis mind äratas.
Sama häält, kes käskis palvetada.
Püha Vaim ütles: "Mitte sina, vaid Kristus sinus!"
Uskmatus kadus ja ma hakkasin edasi palvetama.
Ütlesin: "Jeesuse nimel, Jumala Vaim tule ja puuduta!"
Me ei pea isegi midagi ütlema, sest Jumala Vaim tuleb ja puudutab.
Meil on selline ratsionaalne mõtlemine,
et me inimestena ei suuda seda teha.
Me unustame ära, et Jeesus on meie sees.
Jah. Sul on õigus.
Kui olin otsija, siis ma püüdsin otsida ja seletada asju.
Kui mu ellu tuli usk,
siis mu esimese palve tulemusena muutus kolme inimese elu.
Ma palvetasin pühapäevakooli õppes Jeesusest.
Kui ma aru sain, et Püha vaim asub minu sees,
nii nagu ka Jeesus,
siis ma palvetasin tuhandete inimeste eest
ja nägin, et kõik ei saanud terveks.
Aga minu ülesanne on palvetada - Jeesus puudutab ja Ta teeb seda.
Tema teeb oma töö ja mina oma töö.
Ta ütleb: "Pange käed haigete peale ja nad saavad terveks!"
Siin on vastutus Tema peal. - Just.
See on olnud sulle suur muutus,
kui mõelda, et said 5 aastat tagasi usklikuks.
Enne seda sa neist asjadest suurt midagi ei teadnud.
Sa uurisid Einsteini ja igasuguseid maailma täiuse seletajaid.
Nüüd, 5 aasta jooksul,
pole sa enam kodumaal rääkinud ja jutlustanud,
vaid sa oled olnud Lõuna-Ameerikas ja Filipiinidel.
Sa oled näinud seda suurt janu,
mis inimestel Jumala Sõna kuulmise ja ka Tema väe järele on.
Jah.
Kõige puudutavam on see,
kui sa ise näed evangeeliumi väge Jumala Sõnas.
Meie Soome ühiskond on täielikult heaolu ühiskond.
Siin on arstiteadus. Ka see on Jumala kingitus.
Kõik teadused on Jumala kingitused.
Aga inimesed ei usalda Jumala Sõna.
Nad ütlevad isegi valitsuse tasemel,
et Piibel ei kõlba selle aja inimese juhiseks.
Kuhu see siis kõlbaks, kui mitte sellesse aega?
Siin tuleb ratsionaalne mõtlemine.
Lisaks on veel religiooni müür.
Mulle teeb haiget see, et meil on palju kogudusi.
Mulle näib, et mõned kogudused võistlevad omavahel.
Nad väidavad, et ainult neil on õigus kuulutada Jumala Sõna.
Ainult see asi on õige.
Aga me peaksime tegema seda tööd üheskoos.
See on see, mida Johannese 17 peatükk ütleb -
et me oleksime üks!
Kuidas me saaksime sel alal Soomes edasi liikuda?
Kõigepealt peaksime hakkama tegema koostööd.
Kui mõelda Jeesuse viimaste sõnade peale
maapealsete ülesannete osas,
siis Ta käskis viia Tema sõna edasi ja õpetada seda kõigele loodule.
See on, et üksikisikud võtavad vastu.
Aga teistes evangeeliumites - Markuse ja Matteuse evangeeliumis,
käsib Jeesus viia Sõna edasi kõigile rahvastele.
Rahvaste ja riikideni jõudmine,
et me jõuaksime etniliste rahvarühmadeni,
et nad saaksid oma keskele koguduse ja seal algaks Jumala Sõna lugemine.
Mulle on olnud usu allikaks Piibel - Jumala Sõna.
See on väga tähtis, et Jumala Sõna oleks kirjutatud omas emakeeles.
Seda me saaksime kõik kristlased koos teha.
Mitte omavahel võisteldes.
Aga me teame, et samal ajal kasvab ärataganemine.
Kristlased sattuvad tagakiusu objektideks.
See võib olla selline ala, kus igaüks kaua aega vastu ei pea.
Jah. Aga neis tagakiusudeski levib Jumala Sõna.
Kui mõelda pagulasmassile, mis tuli islamimaadest,
siis ma mõtlen nii, et iga inimene on Jumala loodud.
Ta on Isa laps, keda Isa kutsub oma koju.
Peaksime Soomes oskama neid inimesi vastu võtta.
Nad otsivad turvapaika. Neil on ahistus ja kartus.
Nii nagu minugi elus oli varem.
Peaksime tegutsema nende heaks ja nemad viiksid evangeeliumi edasi.
Peaksime neile õigel viisil lähenema.
Kui nad näevad, et meie ja Jeesus armastame neid.
Mitte seda religiooni, mis neile on söödetud,
vaid neid inimesi, kes on selle religiooni kammitsais.
- Jah.
Meil Soomes oleks nüüd võimalus evangeliseerida,
kui me mõtleme, et meil on Soomes palju kogudusi.
See nägemus võib olla kriitiline.
Aga kui ma esitan selle kriitiliselt, siis ehk ärgitab see mõtlema.
Kogudused teevad ise tööd eri tahkudel.
Aga mis oleks, kui me teeksime koos?
Mitmed kogudused on majanduslikes raskustes
ja paljud majanduslikud raskused on johtunud ruumide küsimusest.
Ja kui me seda vaatame, siis need ruumid on ikkagi tühjad.
Mis oleks, kui ühendaksime oma jõud ja teeksime koos tööd?
Siis oleks meil tagavara kasutada kehvade, vaeste ja pagulaste puhul
ja me saaksime neid koos aidata.
Peaksime palvetama Jumalalt tarkust ja juhtimist.
Ja Jumal seda meilt ootabki.
Jumal on valmis,
kui me ka südames armastaksime teisi kogudusi ja konfessioone,
ega otsiks nendest vigu.
Jah.
Tahan üht asja veel parandada,
et ma olen misjonipõllul näinud lühiaegseid tegevusi.
Aga see on avanud südame nägema, milline on evangeeliumi vägi
ja milline on kõrval kurjuse vägi.
Kurjuse seest on evangeeliumi järele janu.
Aga meil on üliküllus ja evangeelium pannakse kui kõrvale.
Meie maapealsed väärtused on midagi muud,
aga vaimulikud väärtused annavad meile elu.
Nüüd palun sul öelda vaatajatele, mida Jumala Vaim südamele paneb.
See on tähtis asi.
See on olnud mu südamel mitu kuud.
Taevasse ei minda sel moel,
kes teab kõige rohkem, või kes tunneb Piiblit paremini.
Niimoodi taevasse ei minda.
Vaid sinna minnakse Jumala armust.
Sinna minnakse Jumala armastuse läbi.
Sinna minnakse uskudes Jeesusesse Kristusesse.
Sinna minnakse ka koos, üksteist toetades.
See on meie evangeeliumi saladus.
Jumala armastus on evangeeliumi vägi.
Siin rakendub armastuse kaksikkäsk, mille Jeesus meile andis.
Kui meil oleks ükskõik, mis, aga meil puuduks armastus,
siis pole meil mitte midagi. - Just.
Aitäh, Rauno, selle võimsa tunnistuse eest!
Sa oled veel noor ja terve mees.
Sa jõuad veel viia evangeeliumi kõikjale maailma.
Jumal juhtigu sind selles
ja andku sulle kogu vajaminev varustus!
Aitäh, et sain saates tunnistada!
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa